สวัสดีค่ะจะสอบถามเรื่องเกี่ยวกับรอบเดือนค่ะเดือนที่แล้วรอบเดือนมาวันที่31/7/63แต่เดือนนี้รอบเดือนมาวันที่16/8/63 มาไวกว่าปกติเกือบสองอาทิตย์ แบบนี้ปกติไม่ค่ะหรือว่า ไม่ปกติค่ะแล้วควรทำยังไรค่ะ
สวัสดีค่ะ หากประจำเดือนมาวันที่ 31 ก.ค. แล้วมาอีกครั้งในวันที่ 16 ส.ค. เท่ากับมีระยะห่างที่ 16 วัน ซึ่งถือว่าสั้นกว่าปกติ ดังนั้นเลือดที่ออก จึงอาจไม่ใช่ประจำเดือน แต่อาจเป็น1. เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน ออกปริมาณไม่มาก และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้2. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกในวันที่ 31 ก.ค. อาจไม่ใช่ประจำเดือนก็ได้3. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย4. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น5. มีโรคในระบบอื่นๆ เช่น ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย6. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น7. การผลิตฮอร์โมนของรังไข่ผิดปกติหากเลือดที่ออกมามีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดมีปริมาณมาก และออกนานเกิน 2 วัน หรือมีปวดท้องน้อย โดยที่ไม่ได้เกิดจากการใช้ยาใดๆ ก็ควรไปพบสูติ-แพทย์เพื่อตรวจหาสาเหตุค่ะ ทั้งนี้ หากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ